บางคนเรียก Vista Cafe  บางคนก็ว่า Vista Kitchen วันก่อนเพิ่งสังเกตุชื่อดูดีๆเห็นเป็น kitchen แต่ช่างเถอะมาว่ากันเรื่องอาหาร ราคา ปริมาณ และ บริการดีกว่า สาขาถนนวิทยุนี่ทานมาตั้งนมนาน ตั้งแต่สมัยขายเค้ก กาแฟชั้น 2 ตอนหลังก็ขยายขึ้นชั้น 3 ทานตามกรุ๊ปเลือด (เรียกว่าเพิ่มจุดขาย) หนสุดท้ายที่ไปทานนี้คงเป็นเครื่องบ่งชี้ว่าไม่จำเป็นคงไม่กลับไปทานอีก อย่างแรกคืออาหารปริมาณน้อยลง สั่งข้าวสตูลิ้นวัวไป ดูรูปในเมนูกับปริมาณที่มาจริงๆสิ (รูปมุมขวาล่าง) ในรูปดูแน่นจัง ของจริงโหลงเหรงมาก นับชิ้นนะคะอันนี้คือถ่ายใกล้ๆให้ดูใหญ่ๆแล้ว แต่ก่อนว่าราคาสูงหน่อยแต่ด้วยคุณภาพและปริมาณก็ยอมรับได้ แต่ที่น่าหงุดหงิดมากที่สุดคืออีกคนสั่งข้าวเนื้อทอด อาหารมาจนเขาทานเสร็จ สตูลิ้นเราไม่มาซะที ตามพนักงานไป4รอบ และขอบอกว่าไปตั้งแต่ก่อนเที่ยงมีลูกค้าอยู่ประมาณ 4 โต๊ะ รอๆๆๆๆๆจนลูกค้าเต็มร้าน มีคิวรอโต๊ะ อาหารเราก้อยังไม่มา ครั้งนี้เป็นหนที่ 2 ที่บริการไม่ประทับใจเลย ไม่เถียงว่าว่าพนักงานพูดเพราะ แต่ take order อย่างเดียวไม่ตามอาหารเลย ลูกค้าเสียอารมณ์ค่ะ ตามกับคนที่ take order เราซึ่งจำได้ว่าเป็นพนักงานเก่า เขาก็ไม่เข้าไปตามในครัว ยังลุยtake orderใหม่อย่างเดียว พอเราตามกับพนักงานคนอื่น เขาก็ตะโกนถามกันว่าใครtake orderโต๊ะนี้ OMG! แล้วชั้นจะได้กินไม๊เนี่ย! ส่วนของว่าง กรอคเก้มันฝรั่ง น่าจะเป็นของว่างใช่ไม๊คะ ถ้าจำไม่ผิดรายการนี้อยู่ในเมนูหมวดของว่าง ...แต่มันมาหลังสุดอีกอ่ะ แล้วก็...จืดสนิท! ต้องบอกก่อนนะคะว่ารอบนี้คือรอบที่2ที่มาทานสาขานี้แล้วผิดหวัง หนก่อนหน้านี้ก็รออาหารเหมือนตกออเดอร์แบบนี้...นานมากกก แต่ก็ให้โอกาสเนื่องจากคิดว่าคนเราพลาดกันได้ และคราวก่อนปริมาณและรสชาติยังผ่าน แถมเราเป็นลูกค้าร้านนี้มานานหลายปีด้วย จึงได้กลับมาทานอีก แต่พอหนนี้เจออาหารช้ารอบ2 (ประมาณ 30นาที) ปริมาณน้อย และไม่อร่อยเหมือนเดิม คงต้องบายแล้วค่ะ เสียใจจริงๆ เพราะรู้สึกไม่คุ้ม ไม่อร่อย และที่สำคัญไม่ประทับใจบริการ ให้2ดาวเนื่องจากเคยเป็นลูกค้าร้านนี้มานาน
